Objava dana 15.travnja 2026. godine (srijeda).

Na temelju članaka 35. i 391. Zakona o vlasništvu i drugim stvarnim pravima (Narodne novine broj:  68/98, 137/99, 22/00, 73/00, 114/01 ,79/06, 141/06, 146/08, 38/09, 153/09, 143/12, 152/14, 81/15 - pročišćeni tekst i 94/17-ispravak pročišćenog teksta), članka 39. Statuta Grada Solina (Službeni vjesnik Grada Solina, 7/09, 4/13, 7/13, 3/18 i 4/18-pročišćeni tekst, 2/20 i 3/21), članaka 3., 4. i 5. Odluke o raspolaganju nekretninama Grada Solina (Službeni vjesnik Grada Solina broj: 3/12) te članka 7. Pravilnika o proceduri upravljanja i raspolaganja nekretninama u vlasništvu Grada Solina (Službeni vjesnik Grada Solina br. 7/20) i Zaključka Gradonačelnika Grada Solina o raspisivanju natječaja za prodaju nekretnine smještene u K.O. Solin, KLASA: 944-05/25-01/21, URBROJ: 2181-9-04-04/1-26- 5 od 8. travnja 2026. godine raspisuje

NATJEČAJ
 za prodaju nekretnine smještene u K.O. Solin

1.	Predmet natječaja je prodaja nekretnine u vlasništvu Grada Solina i to: zk.č. zem. 4971/5 (kat. č. zem. 7436/5) ZU 768, u površini 22 m2 K.O. Solin, koja se nalazi u zoni K1, sve sukladno GUP-u Solina, ("Službeni vjesnik Grada Solina "broj 6/06, 12/06 (ispravak, 4/08,  9/12 , 6/10, 5/14, 7/15, 7/18 i 4/22), gospodarske namjene, poslovna namjena pretežno uslužna K1, građevinsko područje naselja izgrađeno sukladno PPUG Solina, parcela se nalazi u obuhvatu DPU Morđin ("Službeni vjesnik Grada Solina "broj 4/06,4/07 i 10/13).
2.	Grad Solin raspisuje natječaj za prodaju nekretnine opisane u točki 1. ovog Natječaja, za početnu cijenu  u iznosu od  3.500,00 Eur-a (slovima: tritisućepetstoeura), sukladno procjeni ovlaštenog inženjera, stalni sudski vještak za graditeljstvo Ranko Kurir, d.i.g., broj elaborata O.E.- 98/25-PR od prosinca 2025.g. godine.
3.	Pravo natjecanja imaju sve pravne i fizičke osobe,
4.	Ponuda mora sadržavati:
- ime i prezime ponuditelja, točnu adresu, OIB, 
- ako se radi o pravnoj osobi, navesti sjedište i izvod iz sudskog registra nadležnog suda,
- ako se radi o fizičkoj osobi, nositelju obrta, kao dokaz treba priložiti obrtnicu,
- ponuđenu kupoprodajnu cijenu,
- dokaz o uplaćenoj jamčevini,
- preslika osobne iskaznice ukoliko se radi o fizičkoj osobi,
5. Nepotpune ponude se neće razmatrati,
6.  Sudionici u natječaju su dužni položiti jamčevinu u iznosu od 10% od natječajne cijene, na žiro račun Grada Solina broj: HR0424070001840600007, za pravne osobe model HR 68 poziv na broj 7757-OIB, a za fizičke osobe model HR 68 poziv na broj 7757 -OIB.
7. Nekretnina se kupuje po sistemu „VIĐENO-KUPLJENO“.
8.  Izabranom  natjecatelju  uplaćeni iznos jamčevine uračunava se u ukupan iznos kupoprodajne cijene  nekretnine u K.O. Solin, opisane pod točkom 1.
9. Izabrani ponuditelj pored kupoprodajne cijene nekretnine, treba platiti troškove izrade procjembenog elaborata i troškove objave natječaja u dnevnom tisku. 
10. Sudionik natječaja koji bude odabran kao najpovoljniji ponuditelj dužan je u roku od osam dana od dana izbora, zaključiti s Gradom Solinom ugovor o kupoprodaji  nekretnine opisane u točki 1. U slučaju da natjecatelj odbije potpisati ugovor ili ukoliko se ugovor raskine zbog neplaćanja kupoprodajne cijene u roku od 90 dana od dana potpisivanja ugovora, gubi pravo na povrat jamčevine, a kupnja  predmetne nekretnine bit će ponuđena slijedećem  najpovoljnijem ponuditelju.
11. Ponuditeljima čije ponude nisu prihvaćene kao najpovoljnije, jamčevina se vraća u roku od 8 (osam) dana od izbora najpovoljnijeg ponuditelja, bez kamata. 
12. Pisane ponude podnose se Gradu Solinu, Upravni odjel za razvoj i komunalno gospodarstvo, Stjepana Radića 42, Solin, s naznakom ˝Ponuda za kupnju nekretnine u K.O. Solin˝, u roku od 8 dana od objave natječaja. Javno otvaranje ponuda će se održati dana 30.travnja 2026. godine (četvrtak), u 10,00 sati, vijećnica gradske uprave, Stjepana Radića 42, 21 210 Solin.
13. Prijavom na natječaj, pristupnici natječaju su izričito suglasni da Grad Solin može podatke prikupljati, koristiti i dalje obrađivati u svrhu provedbe natječajnog postupka, sukladno odredbama Zakona o provedbi opće uredbe o zaštiti podataka. (NN 42/18). 
14. Sve informacije u svezi  prodaje predmetne nekretnine, mogu se dobiti na tel. 021 681-551.
15. Gradonačelnik pridržava pravo poništenja natječaja bez obrazloženja.